3нче сыйныфның татар төркемнәре өчен дәрес эшкәртмәсе

 ***Тема:« Сыйфат»***

 Башкарды:

 Казан шәһәре Идел буе

 районы ГБМБУ« 78нче мәктәп»

 нең беренче категорияле татар

 теле һәм әдәбияты укытучысы

 Вәкилова Зилә Юныс кызы

**Максат**: 1. Укучыларның сыйфат темасы буенча өйрәнгән белемнәрен:

 аның мәгънәсен,сорауларын искә төшерү,сыйфат турында

 белемнәрен тирәнәйтү, башка сүз төркеменнән аеру, сөйләмдә

 дөрес куллана белү күнекмәләре булдыру.

 2.Укчыларның логик фикерләү сәләтен,

 мөстәкыйльлекләрен, иҗади активлыкларын һәм танып –

 белүне үстерүгә ярдәм итү.Сыйфатларны җөмләдә урынлы

 куллану күнекмәләрен бирү.

 3.Аралашу һәм коллективта хезмәттәшлек итү күнекмәләрен

 формалаштыруСөйләмне сыйфатлар ярдәмендә матур-

 лау,тулыландыру мөмкинлеген күрсәтү.

**Материал**:1.Ф.Ф.Харисов,Ф. М. Хисамова, Ч.М.Харисова. 3сыйныф

 өчен ,,Татар теле”дәреслеге.Казан: Татарстан китап нәшрияты

 2013.108- 111нче битләр.

**Җиһазлау**: компьютер,проектор,экран,тема буенча мультимедиа

 презентация,кагыйдәләр таблицасы, карточкалар,

 тестлар,рәсемнәр, татар теле дәреслеге

 **Дәрес барышы.**

 **I.Актуальләштерү:**

-Исәнмесез, укучылар, кадерле кунаклар? Укучылар тынычландык, матур итеп утырдык. Ә хәзер дәресне башлыйбыз. Бүгенге дәрестә без сезнең белән ,,Сыйфат”темасын өйрәнә башлыйбыз.

-Ә хәзер өй эшләрен тикшерәбез.Мин сезгә өч төрле бирем бирдем.

|  |
| --- |
|  ***Өй эше: ,,Безнең гаилә”дигән темага:***1) хикәя язарга;2) җөмләләр төзергә;3) сүзләр уйларга.  |

-Кайсыгыз гаилә турында хикәя язды?Кулларны күтәрәбез. (Лилия укый)

-Кем җөмләләр төзеде?(Айгөл укый.)

-Кем сүзләр уйлап килде? (Данил укый.)

|  |
| --- |
|  ***Татарстанның табигате*.**Татарстанның табигате бик бай.Бездә куе урманнар, биек таулар,киң елгалар,тирән күлләр,тәмле сулы чишмәләр күп. (СЛАЙД 2)  |

 ***II.******Яңа материалны аңлату.***

 ***1.***

 -Ә хәзер бирегә карыйбыз.Җөмләләрне укыйбыз.(Укучы укый.)

 -2-

|  |
| --- |
|  ***Табигать күренешләре.*** (СЛАЙД 3, 4, 5)  |

-Сез Татарстанның табигатен ничек күз алдына китердегез?Безнең туган ягыбыз табигате нинди?Бездә нинди урманнар, елгалар, күлләр, чишмәләр бар?

**2**.Тексттан нинди? соравына җавап бирүче сүзләрне сайлап укып күрсәтегез.Бу сүзләр нәрсә белдерә?Ягез әле, кайсыгыз җавап бирә?

-Предметның билгесен.(укучы)

- Ә предметларның билгесен белдергән сүзләр ничек дип атала?(укытучы)

- Сыйфат дип атала.(укучы)

**3**.-Хәзер укучылар 2нче, 3нче сыйныфларда өйрәнгәннәрдән чыгып,сыйфатның кагыйдәсен искә төшереп карыйк әле.

-Сыйфат предметның билгесен белдереп, нинди?кайсы?

сорауларына җавап бирә.(укучы)

-Ә хәзер кагыйдәне хор белән бергә укыйбыз.

|  |
| --- |
|  ***Сыйфат кагыйдәсе.*** Сыйфат предметның билгесен белдереп,нинди?кайсы?сорауларына җавап бирә.Мәсәлән:ак, баллы,түгәрәк,зур һ.б (СЛАЙД 6)  |

 -3-

**4.**-Хәзер текстны сыйфатларны төшереп калдырып укыгыз.

|  |
| --- |
|  ***Татарстанның табигате.*** Татарстанның табигате бик ..... . Бездә .... урманнар,..... таулар, ..... күлләр, ..... ..... чишмәләр күп. (СЛАЙД 7) |

-Кайсы текст матуррак?Ни өчен?Сез ничек уйлыйсыз, сыйфатлар җөмләдә нинди роль уйныйлар?(укытучы)

-Алар җөмләне матурлыйлар, ,,бизиләр“.(укучы)

**-**

**5.** Дәфтәрләрдә эш**.**

**-** Ә хәзердәфтәрләрне ачабыз.Бүгенге числоны, көн исемен, сыйныф эше дип язып куясыз.Тексттагы

җөмләләрдән сыйфатларны дәфтәрегезгә язып аласыз.

|  |
| --- |
|  ***Тексттагы сыйфатлар.*** бай,куе,биек,киң, тирән, тәмле сулы. (СЛАЙД 8 ) |

-Язып бетердегезме?Ә хәзер җавапларның дөреслеген тикшерәбез.(слайдтан карыйлар.)

 -4-

**6.** Хәзер без сезнең белән **,,Табышмакның җавабын тап “**уенын уйнап алабыз**.**

|  |
| --- |
|   1. Җәен соры, кышын ак, Аңа шулай яхшырак. (СЛАЙД 9) C:\Program Files\Microsoft Office\MEDIA\CAGCAT10\j0304933.wmf |

**-**Табышмакны укыйбыз.Ул нәрсә? Нинди? соравына җавап биргән сүзләрне табабыз.Алар предметны нинди билгесе буенча белдерәләр?

- Соры, ак- төсе буенча.(укучы)

- Ә хәзер икенче табышмакны укыйбыз.

|  |
| --- |
|   2.Түгәрәк,ә ай түгел, сары, ә кояш түгел, Тәмле,ә шикәр түгел, койрыклы- тычкан түгел.  (СЛАЙД 10)  |

-Укучылар ул нәрсә?

-Шалкан.(укучы)

-Ә шалкан нинди?Кайсы сүзләр нинди соравына җавап бирә?Алар предметның нинди билгесе буенча белдерәләр?

-Түгәрәк,койрыклы- формасы буенча (укучы)

-Сары- төсе буенча (укучы)

-Тәмле- тәме буенча (укучы)

 -5-

-Өченче табышмакка күчәбез.

|  |
| --- |
|   3. Ул үзе шундый көчле, Тешле-тешле чүмечле.  Берүзе эшли ала  Ун мең кешелек эшне.  экскаватор (СЛАЙД 11)  |

-Табышмакның җавабын кайсыгыз әйтә?

-Экскаватр.(укучы) -Дөрес укучылар.Ул нинди? Нинди? соравына

җавап биргән сүзләрне табыгыз әле укучылар.

-Көчле- характеры буенча (укучы)

-Тешле-тешле чүмечле -формасы буенча(укучы)

-Бу сүзләр предметны характеры,формасы буенча белдерәләр.(укучылар)

-Нәтиҗә ясап нәрсә әйтә аласыз?(укытучы)

-Сыйфатлар предметларны төрле билгеләре буенча белдерәләр.(укучылар)

|  |
| --- |
| СЫЙФАТ БЕЛДЕРӘ:**\***төсне: ак, кызыл, зәңгәр;**\***тәмне: баллы, тозлы, сусыл;\*форманы: түгәрәк, туры, яссы;\*күләмне: зур,биек,кечкенә;\*характерны: тәртипле,хәйләкәр, кыю;\*табигать күренешләрен: кояшлы, җилле, салкын;\*вакытны: җәйге, иртәнге, кичке.(СЛАЙД 12) |

 -6-

**7.**Хәзер укучылар без сезнең белән ,,**Бу сүз кайсы йортта** **яши?** “дигән уен уйныйбыз.

-Мин сезгә төрле сыйфатлар язылган карточкалар әзерләдем.Ә сез аларны тиешле йортларга урнаштырырга тиеш буласыз.Сезнең алда төсне, форманы, характерны белдергән сүзләр.Инде сезгә сүзләрне тиешле йортларга урнаштырырга кирәк.

|  |
| --- |
|  Конвертта сыйфатлар:озынча, юаш, баллы, тозлы,тыйнак, киң, борычлы, акыллы, түгәрәк, татлы, явыз, тар,майлы, сабыр,шакмаклы. (СЛАЙД 13)  |

-Тактага берәр кеше чыгып, өчәр сыйфатны куясыз.Барысы биш кеше чыга.

-Җавапларыгызның дөреслеген тикшерегез.

|  |  |
| --- | --- |
|  **Җаваплар дөресме?**

|  |
| --- |
|  **ТӨС**  **ФОРМА**  **ТӘМ** **озынча юаш баллы** **киң тыйнак тозлы** **түгәрәк акыллы борычлы**  **тар явыз татлы** **шакмаклы сабыр майлы** |

(СЛАЙД 14)   |

 -7-

8.Дәфтәрләрдә эш.

-Хәзер дәреслекнең 69нчы битен ачып 171нче күнегүне эшлибез.Биремне укыйбыз. (укучы биремне укый)

-Укучылар эшләп бетердегезме?Ә хәзер дөреслеген тикшерәбез.Кайсыгыз укый?

9.,,**Сабантуй күчтәнәче** “

-Укучылар, көтмәгәндә,уйламаганда ,,Сабантуй “ газетасы

редакциясеннән бик кызыклы күчтәнәч килеп төште бит әле монда.Редакция үзенең язылучылары арасында лотерея уены уйната.Ә сез безнең иң актив язылучыларыбыз.Сезне сынап карарга уйладылар.Сезгә бирем: Серле тартмадан күчтәнәчләрне алып, аларга хас билгеләрне әйтергә. Мәсәлән: матур,кызыл,хуш исле чәчәк. (уен барлык укучылар арасында уйнатыла)

10.Тест эшләү.

-Ә хәзер белемнәрне тикшерәбез.Тест эшлибез.Дөрес җавап дип санаган хәрефне түгәрәк эченә алабыз.

-Эшләп бетерсәгез, тапшырабыз.

**III.*Йомгаклау.***

* Без сезнең белән нинди теманы өйрәнә башладык?
* Сыйфат нинди сорауларга җавап бирә?
* Сыйфат предметның нинди билгеләрен белдерә?

***IV.Өй эше бирү.***

* ,,Сабантуй “ газетасыннан сыйфатлар кергән 5 җөмлә язып килергә.

 -8-